CELEX: 32010L0003
Language: fi
Date: 2010-02-01 00:00:00
Title: Komission direktiivi 2010/3/EU, annettu 1 päivänä helmikuuta 2010 , kosmeettisia valmisteita koskevan neuvoston direktiivin 76/768/ETY liitteiden III ja VI muuttamisesta niiden mukauttamiseksi tekniikan kehitykseen

2.2.2010   
            
            
               FI
            
            
               Euroopan unionin virallinen lehti
            
            
               L 29/5
            
         KOMISSION DIREKTIIVI 2010/3/EU,
   annettu 1 päivänä helmikuuta 2010,
   kosmeettisia valmisteita koskevan neuvoston direktiivin 76/768/ETY liitteiden III ja VI muuttamisesta niiden mukauttamiseksi tekniikan kehitykseen
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kosmeettisia valmisteita koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/768/ETY (1) ja erityisesti sen 8 artiklan 2 kohdan,
   on kuullut kuluttajien turvallisuutta käsittelevää tiedekomiteaa,
   sekä katsoo seuraavaa:
   
               (1)
            
            
               Kulutustavaroita käsittelevä tiedekomitea, jäljempänä ’tiedekomitea’, joka on sittemmin korvattu komission päätöksellä 2008/721/EY (2) perustetulla kuluttajien turvallisuutta käsittelevällä tiedekomitealla, totesi 15 päivänä huhtikuuta 2008 antamassaan lausunnossa, että Ethyl Lauroyl Arginate HCl on turvallista kuluttajille käytettynä saippuoissa, hilseshampoissa ja muissa kuin suihketyyppisissä deodoranteissa, kun suurin sallittu pitoisuus on 0,8 %. Sen vuoksi se olisi lisättävä direktiivin 76/768/ETY liitteeseen III.
            
         
               (2)
            
            
               Samassa lausunnossaan tiedekomitea totesi, että Ethyl Lauroyl Arginate HCl on turvallista kuluttajille käytettynä säilöntäaineena kosmeettisissa valmisteissa, kun suurin sallittu pitoisuus on 0,4 %. Tiedekomitea kuitenkin katsoi, että ainetta ei pitäisi käyttää huulille tarkoitetuissa valmisteissa, suuhygieniavalmisteissa eikä suihkeissa mahdollisen limakalvoille ja hengitysteille aiheutuvan ärsytyksen vuoksi. Sen vuoksi aine olisi lisättävä mainituin rajoituksin direktiivin 76/768/ETY liitteeseen VI.
            
         
               (3)
            
            
               Sen vuoksi direktiiviä 76/768/ETY olisi muutettava.
            
         
               (4)
            
            
               Tässä direktiivissä säädetyt toimenpiteet ovat kosmeettisten valmisteiden pysyvän komitean lausunnon mukaiset,
            
         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 76/768/ETY liitteet III ja VI tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 1 päivänä syyskuuta 2010. Niiden on viipymättä toimitettava komissiolle kirjallisina nämä säännökset.
   Niiden on sovellettava näitä säännöksiä 1 päivästä maaliskuuta 2011.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.
   
      Tehty Brysselissä 1 päivänä helmikuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 262, 27.9.1976, s. 169.
   
      (2)  EUVL L 241, 10.9.2008, s. 21.
   
      LIITE
      
                  1)
               
               
                  Lisätään direktiivin 76/768/ETY liitteessä III olevan 1 osan taulukkoon seuraava kohta:
                  
                              Viite-numero
                           
                           
                              Aine
                           
                           
                              Rajoitukset
                           
                           
                              Käytön edellytykset ja varoitukset, jotka on painettava selosteeseen
                           
                        
                              Soveltamis- tai käyttöala
                           
                           
                              Suurin sallittu pitoisuus valmiissa kosmeettisessa tuotteessa
                           
                           
                              Muut rajoitukset ja vaatimukset
                           
                        
                              a
                           
                           
                              b
                           
                           
                              c
                           
                           
                              d
                           
                           
                              e
                           
                           
                              f
                           
                        
                              ”207
                           
                           
                              Ethyl Lauroyl Arginate HCl (INCI) (1)
                              
                              Etyyli-Να-dodekanoyyli-L-arginaattihydrokloridi
                              CAS-nro: 60372-77-2
                              EY-nro 434-630-6
                           
                           
                              
                                          a)
                                       
                                       
                                          saippua
                                       
                                    
                                          b)
                                       
                                       
                                          hilseshampoot
                                       
                                    
                                          c)
                                       
                                       
                                          deodorantit, muut kuin suihkeet
                                       
                                    
                           
                              0,8 %
                           
                           
                              Muihin tarkoituksiin kuin mikro-organismien kehittymisen estämiseksi. Käyttötarkoitus on ilmoitettava selkeästi valmisteen pakkauksessa.
                           
                           
                               
                           
                        
            
                  2)
               
               
                  Lisätään direktiivin 76/768/ETY liitteessä VI olevan 1 osan taulukkoon seuraava kohta:
                  
                              Viite-numero
                           
                           
                              Aine
                           
                           
                              Enimmäismäärä
                           
                           
                              Rajoitukset ja vaatimukset
                           
                           
                              Käytön edellytykset ja varoitukset, jotka on painettava selosteeseen
                           
                        
                              a
                           
                           
                              b
                           
                           
                              c
                           
                           
                              d
                           
                           
                              e
                           
                        
                              ”58
                           
                           
                              Ethyl Lauroyl Arginate HCl (INCI) (*) (2)
                              
                              Etyyli-Να-dodekanoyyli-L-arginaattihydrokloridi
                              CAS-nro: 60372-77-2
                              EY-nro 434-630-6
                           
                           
                              0,4 %
                           
                           
                              Ei saa käyttää huulille tarkoitetuissa valmisteissa, suuhygieniavalmisteissa eikä suihkeissa.
                           
                           
                               
                           
                        
            
         (1)  Käytettäväksi säilöntäaineena, katso liite VI, 1 osa, nro 58.”
      
         (2)  Muihin käyttötarkoituksiin kuin säilöntäaineeksi, katso liite III, 1 osa, nro 207.”